stanford-oval/wikipedia huggingface dataset:
Kyrie Irving
Ura

Irving pelasi lukiokoripalloa St. Patrick High Schoolissa. Hän edusti Yhdysvaltoja Nike Hoop Summitissa vuonna 2010, minkä lisäksi hän voitti Amerikan-mestaruuskilpailuissa kultaa samana vuonna. Kauden 2010−2011 Irving pelasi yliopistokoripalloa Duken yliopistossa. Hän pelasi koko kaudella vain 11 ottelua 37:stä oikeassa isovarpaassa olleen vakavan nivelvamman takia. Irving pelasi ainoan kautensa yliopistossa 17,4 pisteen, 5,1 syötön ja 3,8 levypallon keskiarvoilla. Kauden jälkeen hän ilmoitti menevänsä vuoden 2011 NBA:n varaustilaisuuteen. Loukkaantumisesta ja vajaaksi jääneestä kaudesta huolimatta Irvingia pidettiin koko varaustilaisuuden parhaana pelaajana ja Cleveland Cavaliers varasikin hänet koko varaustilaisuuden ensimmäisenä pelaajana.
Maaliskuussa 2015 Irving heitti jatkoajalle venyneessä ottelussa San Antonio Spursia vastaan oman ennätyksensä ja Cavaliersin piste-ennätyksen, 57 pistettä.
Vuonna 2016 Irving juhli Cavaliersissa sen historian ensimmäistä NBA-mestaruutta. Hän pelasi kauden aikana 53 runkosarjaottelua ja 21 pudotuspeliä, kaikki avauskokoonpanossa ja reippaasti yli 30 minuutin ottelukohtaisella peliajalla. Hän teki tuolla kaudella ottelua kohden pisteitä runkosarjassa 19,6 ja pudotuspeleissä 25,2. Seuraavalla kaudella hän ylsi pistekeskiarvoon 25,2 runkosarjassa ja 25,9 pudotuspeleissä. Kesällä 2017 hän siirtyi Boston Celticsiin ja kesällä 2019 Brooklyn Netsiin.
Ura > Maajoukkue

Espanjan MM-kilpailuissa 2014 Irving kuului Yhdysvaltain kultajoukkueeseen. Hänet valittiin turnauksen arvokkaimmaksi pelaajaksi ja turnauksen tähdistöviisikkoon.
Kesäkuussa 2016 Irving valittiin Yhdysvaltain olympiajoukkueeseen Rio de Janeiroon, missä maa voitti kultaa.
Näkemyksiä

Helmikuussa 2017 Irving totesi, että maa on litteä. Podcast-haastattelussa hän totesi: "Tämä ei ole edes salaliittoteoria ... Maa on litteä. Maa on litteä.
Myöhemmässä haastattelussa hän oli vähemmän voimakas puolustamaan litteää maapalloa kannustamalla ihmisiä "tekemään oman tutkimuksensa" aiheeseen. Syyskuussa 2017 Irving kiisti nämä väitteet ja sanoi, että media ymmärsi väärin, kun hän vain laski leikkiä. Irving totesi myös, että hän uskoo edelleen salaliittoteorioihin, kuten ajatukseen siitä, että Federal Reserve olisi John F. Kennedyn murhan takana ja että CIA yritti tappaa Bob Marleyn.
Aiheesta muualla

Kuvia tai muita tiedostoja aiheesta Kyrie Irving Wikimedia Commonsissa
NBA:n pelaajaprofiili (englanniksi)
ESPN:n pelaajaprofiili (englanniksi)
| 0 | 1 | 2 |
| --- | --- | --- |
| Edeltäjä: John Wall (WAS) | NBA:n varaustilaisuuden ykkösvaraus 2011 | Seuraaja: Anthony Davis (NO) |
Miesten koripallon MM-kilpailujen arvokkaimmat pelaajat
Yhdysvaltain joukkue – Koripallon MM-kilpailut 2014
4 Curry |
5 Thompson |
6 Rose |
8 Gay |
9 DeRozan |
10 Irving |
11 Plumlee |
12 Cousins |
13 Harden |
14 Davis |
15 Drummond |
18 Faried |
Valmentaja Krzyzewski
Cleveland Cavaliers – NBA:n mestari 2016
0 Kevin Love ·
1 James Jones ·
2 Kyrie Irving ·
4 Iman Shumpert ·
5 J. R. Smith ·
8 Matthew Dellavedova ·
9 Channing Frye ·
12 Jordan McRae ·
13 Tristan Thompson ·

14 Aleksandr Kaun ·
20 Timofei Mozgov ·
23 LeBron James ·
24 Richard Jefferson ·
30 Dahntay Jones ·
52 Mo Williams

Päävalmentaja Tyronn Lue 

Apuvalmentajat Bret Brielmaier · Jim Boylan · Larry Drew · Phil Handy · Mike Longabardi · Damon Jones · James Posey · Vitali Potapenko
Yhdysvaltain joukkue – Kesäolympialaiset 2016
4 Butler |
5 Durant |
6 Jordan |
7 Lowry |
8 Barnes |
9 DeRozan |
10 Irving |
11 Thompson |
12 Cousins |
13 George |
14 Green |
15 Anthony |
Valmentaja Krzyzewski
Kirill Tulupov

| Kirill Tulupov> Henkilötiedot |
| --- | --- |
Syntynyt: 23. huhtikuuta 1988 (ikä 36) Moskova, Venäjän SFNT, Neuvostoliitto
Kansalaisuus:   Venäjä
Jääkiekkoilija
Lempinimi:  Pommikone Tu-22
Pelipaikka:  puolustaja
Maila:  oikea
Pituus:  192 cm
Paino:  103 kg
Seura
Seura:  ei joukkuetta
Pelaajaura
Pääsarjaura:  2009–2017
Aik. seurat:  Neftjanik Leninogorsk (RUS-2) HC Slovan Bratislava (SloEL) Spartak Moskova (KHL) HK Krylja Sovetov (VHL) Molot-Prikamje Perm (VHL) Saryarka Karaganda (Kazakstan) Oklahoma City Barons (AHL) Avtomobilist Jekaterinburg (KHL) Amur Habarovsk (KHL) Arizona Sundogs (CHL) Gwinnett Gladiators (ECHL) Frederikshavn White Hawks (Tanska) Vitjaz Podolsk (KHL) Wichita Thunder (ECHL) Rapid City Rush (ECHL) Rivière-du-Loup 3L (LNAH) HPK (SML)
NHL-varaus:  67. varaus, 2006 New Jersey Devils
Kirill Sergejevitš Tulupov (ven. Кирилл Сергеевич Тулупов; s. 23. huhtikuuta 1988 Moskova, Venäjän SFNT, Neuvostoliitto) on venäläinen entinen jääkiekkoilija. Isokokoinen ja fyysinen Tulupov oli pelipaikaltaan puolustaja. Hän laukoi oikealta. Tulupov edusti urallaan useita venäläisseuraja ja pelasi myös ulkomailla Pohjois-Amerikassa ja eurooppalaisissa sarjoissa.
Ura > Maajoukkueura

Tulupov pelasi alle 18-vuotiaiden MM-kilpailuissa vuonna 2006.
Kolme rumaa Teroa

Kolme rumaa Teroa on sarjakuva, joka ilmestyi ensimmäisen kerran vuonna 1986 Pahkasika-lehdessä, jossa sarjakuvaa julkaistiin koko lehden ilmestymisen ajan. Sarjakuvan formaatti oli pääosin kahden rivin mittainen lyhytsarjakuva. Sankareina seikkaili kolme pienikasvuista anarkistista hahmoa, joilla oli paljon kykyä mutta heikonlaisesti moraalisia estoja. Sarjakuvan tyylilaji oli suoraviivainen undergroundhenkinen musta (koulupoika)huumori ilman tekstiä. Kolmea rumaa Teroa piirsi ja käsikirjoitti Harri Pakarinen.
Leijona (täsmennyssivu)

Wikisanakirjassa on tähän liittyvä sananselitys: .
Leijona on eräs suuri kissaeläin. Sanalla voidaan viitata myös seuraaviin asioihin:
Avaruudessa

Leijona, Eläinradan viides tähdistö
Leijona, Eläinradan mukaan nimetty länsimainen horoskooppimerkki
Tavaramerkkinä

Leijona Viina, Altian alkoholituotemerkki
Leijona, kellomerkki
Leijona, nykyisin Leijona Group Oy:n omistama työvaatemerkki
Terva Leijona, Leafin pastillituotemerkki
Leijona Catering, Suomen puolustusvoimien ravitsemuspalveluista vastaava valtionyhtiö
Leijonat-lehti, Suomen jääkiekkoliiton lisenssin lunastaneille lähetettävä lehti
Nimenä

Henrik Leijona (1129–1195), Saksin ja Baijerin herttua
Vilhelm Leijona (1143–1214), Skotlannin kuningas
taiteilijanimenä:
Leijona, suomalainen rap-artisti
lempinimenä:
leijona, Lionsklubin jäsenestä käytetty epävirallinen nimitys
Leijonat, Suomen jääkiekkomaajoukkueen lempinimi
Muita

Leijona, kortteli Helsingissä
Leijona (The Lion), Jack Cardiffin ohjaama elokuva vuodelta 1962
Kolme vahvaa naista

| Kolme vahvaa naista> Trois femmes puissantes |
| --- | --- |

Alkuperäisteos
Kirjailija:  Marie NDiaye
Julkaistu:  2009
Suomennos
Suomentaja:  Anna-Maija Viitanen
Kustantaja:  Gummerus
Sivumäärä:  279
ISBN:  9789512090327
Löydä lisää kirjojaKirjallisuuden teemasivulta
Kolme vahvaa naista (Trois Femmes puissantes) on Marie NDiayen kirjoittama romaani, joka ilmestyi 20. elokuuta Gallimardin kustantamana. Se on saanut vuoden 2009 Goncourt-palkinnon.
Marie NDiaye on omistanut kirjansa kolmelle lapselleen Laurènelle, Silvèrelle ja Romaricille. Teokselle myönnettiin 2. marraskuuta 2009 Goncourt-palkinto. Muina ehdokkaina olivat Jean-Philippe Toussaintin teos La Vérité sur Marie ja Delphine de Viganin teos Les Heures souterraines . Kirja oli voittajasuosikki jo varsin varhaisessa vaiheessa ja kriitikoiden yksimielinen suosikki.
Romaanissa on kolme kertomusta, jotka kertovat kolmen naisen, Norah'n, Fantan ja Khadyn, tarinat. He torjuvat nöyryytyksen ja tarttuvat elämään. Ensimmäinen tarina pohjautuu kirjailijan omaan elämään. Ensimmäinen ja kolmas tarina tapahtuvat Dakarissa, toinen Girondessa, jossa Marie Ndiayella ja hänen perheellään on talo.
Kolmossivun tyttö

Englantilainen Kolmossivun tyttö Lucy Pinder.
Kolmossivun tytöksi kutsutaan sanomalehdessä vakiopalstalla olevaa valokuvaa, joka esittää vähäpukeista naista.[lähde? ] Usein nainen esiintyy yläosattomissa. Kolmossivun tyttö on ilmiönä sukua aiempien vuosikymmenien pin-up -tytölle.
Ilmiön kehitti englantilainen sanomalehti The Sun vuonna 1969. Alkujaan kolmossivun tyttö esiintyi palstalla rinnat peitettyinä. Nimitys palstalle tuli siitä, että sen vakiopaikka The Sunissa on sivulla 3. Miespuolisen henkilön kuvaakin kokeiltiin, huonolla menestyksellä. Palstaa on vastustettu, ja The Sun lopetti palstan muutamaksi päiväksi tammikuussa 2015.
Ensimmäinen paljasrintainen kolmossivun tyttö oli 20-vuotias saksalainen Stephanie Rahn marraskuussa 1970. Tämän jälkeen palstalla on poseerannut lähes 10 000 naista. Ensimmäisen yläosattoman vuoden aikana The Sunin levikki kohosi 40 prosenttia.
Suomessa kolmossivun tyttöä vastaavaa valokuvapalstaa ovat pitäneet Iltalehti ja Kauppalehti. Iltalehdessä palstan nimenä on Iltatyttö ja se aloitettiin vuonna 1986 tamperelaisen Tanja Taipaleen kuvien buumin jälkeen. Kauppalehti on korvannut valokuvan piirroksella, jota – kuten valokuvaa ennen – seuraa lyhyt kommentti ajankohtaisesta asiasta. Iltalehdessä iltatytön rinnat saattoivat takavuosina olla kuvassa täysin esillä, mutta myöhemmin ne on peitetty siten, että mallin nännit peittyvät. Lisäksi mallit olivat myöhemmin suomalaisia, kun ennen käytettiin kuvatoimistojen kuvia. Iltalehti päätti lopettaa Iltatyttö-palstansa vuonna 2015.
Kiinantähtikukka

| Kiinantähtikukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Gentianales
Heimo::  Matarakasvit Rubiaceae
Alaheimo::  Ixoroideae
Suku::  Tähtikukat Ixora
Laji::  chinensis
Kaksiosainen nimi
 Ixora chinensis  Lam. 
Katso myös
   Kiinantähtikukka Wikispeciesissä   Kiinantähtikukka Commonsissa 
Infobox OKVirheellinen NIMI-arvo: 
Kiinantähtikukka (Ixora chinensis) on matarakasvien (Rubiaceae) heimoon, tähtikukkien (Ixora) sukuun kuuluva kasvilaji. Se on monirunkoinen ja pystykasvuinen pensas, joka voi kasvaa korkeimmillaan noin kaksi metriä korkeaksi. Yleensä se jää kuitenkin vajaan metrinkorkuiseksi.
Kiinantähtikukka kasvaa luontaisena jokien varsilla, tiheiköissä sekä harvapuustoisissa metsissä. Lajia tavataan luontaisena Aasiassa Myanmarissa, Thaimaassa, Vietnamissa ja Malesiassa.
Kiinantähtikukkaa kerätään luonnosta paikallisesti lääkinnällisiin tarkoituksiin. Lisäksi lajia kasvatetaan laajalti koristekasvina erityisesti sen pitkään säilyvien kukkien vuoksi. Kasvatettuna kiinantähtikukka menestyy täydessä auringon valossa tai puolivarjossa ja kasvaa parhaiten runsashumuksisessa sekä kosteassa, mutta hyvin vettä läpäisevässä maassa.
Aiheesta muualla

Kassu – Kasvien suomenkieliset nimet: Kiinantähtikukka (Ixora chinensis)
Global Biodiversity Information Facility (GBIF): Ixora chinensis (englanniksi)
Flora of China: Ixora chinensis (englanniksi)
UniProt: Taxonomy - Ixora chinensis (englanniksi)
Kirjallisuusvuosi 1958

Kirjallisuusvuosi 1958 käsittelee vuoden 1958 tärkeitä kirjallisuuden tapahtumia, uutisia ja julkistuksia.
Tapahtumia

Opetusministeriö vapautti yleiseen käyttöön osan niistä kirjoista, jotka oli lokakuussa 1944 poistettu kirjastoista Neuvostoliitolle vihamielisinä.
Nobelin kirjallisuuspalkinnon saanut Boris Pasternak ei tullut noutamaan palkintoaan. Neuvostoliiton viranomaiset olisivat päästäneet hänet lähtemään, mutta eivät olisi päästäneet häntä takaisin kotimaahansa. Hänet myös erotettiin Neuvostoliiton kirjailijaliitosta, minkä takia hän ei enää voinut julkaista teoksiaan. Nobel-komitea käytti asiasta kaunisteltua ilmaisua “luopui palkinnosta”, kunnes Neuvostoliiton kaaduttua palkinto luovutettiin Pasternakin omaisille ja viivästyksen syyksi merkittiin: ”Hyväksyi aluksi, mutta maan viranomaiset pakottivat luopumaan palkinnosta”, “Accepted first, later caused by the authorities of his country to decline the Prize”.
Kirjailija Beatrix Potterin päiväkirjoissaan käytämä salakieli onnistuttiin murtamaan 15 vuotta hänen kuolemansa jälkeen.
Julkaisuja

Chinua Achebe – Things Fall Apart (suom. Kaikki hajoaa, 2014)
Hannah Arendt – The Human Condition (suom. Vita Activa : Ihmisenä olemisen ehdot, 2002)
H. E. Bates – The darling buds of may (suom. Oi ihana toukokuu, 1959)
Truman Capote – Aamiainen Tiffanyllä (alkuteos Breakfast at Tiffany’s, suomennos vuonna 1967)
Ian Fleming – Doctor No (suom. Tohtori Ei, 1963)
Yasunari Kawabata – Lumen maa
Yrjö Leino – Kommunisti sisäministerinä (muistelmat)
Aila Meriluoto – Pahat unet (runokokoelma)
Boris Pasternak – Tohtori Živago (venäjänkielinen käsikirjoitus ja italiankielinen painos 1957)
Chaïm Perelman – Traité de l'argumentation - la nouvelle rhétorique (engl. The New Rhetoric: A Treatise on Argumentation, 1969)
Simo Puupponen alias Aapeli – Pikku Pietarin piha
Kalle Päätalon esikoisteos Ihmisiä telineillä
Pentti Saarikoski – Runoja (esikoiskokoelma)
Mauri Sariola – Isänmaan parturit (päivänpolitiikan satiiri)
Giuseppe Tomasi di Lampedusa – Tiikerikissa (Il gattopardo, suomennos vuonna 1959)
Arvo Poika Tuominen – Maan alla ja päällä (muistelmien toinen osa)
Leon Uris – Exodus
Michael Young – The Rise of the Meritocracy (dystopia)
Palkintoja

Helvi Hämäläinen
Fritz Leiber
Satu Waltari
J. A. Hollo
Boris Pasternak (pakotettiin luopumaan palkinnosta)
James Agee
Keyserling

Keyserling tai von Keyserling on ollut muun muassa seuraavien henkilöiden sukunimi:
Alexander Keyserling (1815–1891), baltiansaksalainen geologi, paleontologi, kasvi- ja eläintieteilijä
Eduard von Keyserling (1855–1918), baltiansaksalainen kirjailija
Hermann von Keyserling (1880–1946), baltiansaksalainen kreivi ja yhteiskuntafilosofi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kolmperä

Kolmperä tarkoittaa seuraavia:
Kolmperä (ruots. Kolmpers), Espoon kaupunginosa
Kolmperä (ruots. Kolmpers), järvi Espoon Kolmperän kaupunginosassa
Kolmperä, järvi Espoon Nuuksiossa Karjakaivon ulkoilualueella
Kolmperä, järvi Suomusjärvellä Salossa
Kolmosvisa

| Kolmosvisa |
| --- | --- |
 Ohjelman tunnuskuva 1980-luvulla.
Tyyli:  tietovisailu
Kestoaika:  50–60 minuuttia
Luoja(t):  Reijo Salminen, Jyrki Otila
Pääosissa:  Reijo Salminen, Jyrki Otila
Alkuperämaa:  Suomi
Verkko:  Kolmoskanava (1987–1992) MTV3 (1993–1994)
Esitetty:  1987 – 25. joulukuuta 1994
Tuotanto
Tuottaja(t):  Jarmo Porola
Lavastaja(t):  Walter Hamberg
Tuotantoyhtiö(t):  VipVision
Seuraaja:  Tietopörssi
Aiheesta muualla
IMDb 
Elonet
Kolmosvisa oli suomalainen Kolmoskanavalla ja myöhemmin MTV3-kanavalla vuosina 1987–1994 lähetetty visailuohjelma. Ohjelmaa juonsivat Reijo Salminen ja Jyrki Otila, jotka myös laativat ohjelmassa esitetyt kysymykset. Sama kaksikko oli aiemmin mukana muun muassa Yle TV2-kanavan visailuohjelman Thilia Thalia suunnittelussa.
Ohjelman idea oli "kuka tietää nopeimmin" -tyylinen. Kilpailijoita oli yleensä kolme, ja heille esitettiin kysymyksiä eri aihealueista. Ohjelmaa nauhoitettiin aluksi studiossa, ja myöhemmin elävän yleisön edessä ympäri Suomea. Viimeisinä vuosina ohjelmaa kuvattiin välillä myös siipirataslaivalla. Kilpailun alussa jokaisella kilpailijalla oli kolme pistettä.
Kolmosvisan jälkeen Otila ja Salminen tekivät vuosina 1995–1996 MTV3-kanavalla esitettyä Tietopörssi-visailuohjelmaa, joka oli toteutettu samalla periaatteella kuin Kolmosvisa.
Kolhon kanteletehdas

Kolhon kanteletehdas oli Mänttä-Vilppulan Kolhon kylässä toiminut kanteletehdas. Tehtaan osakkaat olivat Urho ja Vieno Järvenpää sekä Vilho Mäkinen.
Kanteletehtaan taustalla on Kolhon puusepäntehdas, jossa oli paljon koulutettuja puuseppiä kuten Urho Järvenpää. Vieno Järvenpää oli työssä puusepäntehtaalla ja kiillotti kanteleet vapaa-ajalla. Tehdasrakennus valmistui 30. marraskuuta 1946.
Tehdas valmisti muun muassa neljätoista kannelta Paul Salmiselle sekä myyntiin Fazerille. Tehtaan toimintaa ajettiin alas sen jälkeen kun Urho Järvenpää kuoli 1948, mutta kanteleita valmistui vielä vuoteen 1961 Vilho Mäkisen kotona ja verstaalla.
Aiheesta muualla

Kolhon kanteletehdas, osa 2 kantele.net.
Kirjallisuusvuosi 1959

Kirjallisuusvuosi 1959 käsittelee vuoden 1959 tärkeitä kirjallisuuden tapahtumia, uutisia ja julkistuksia.
Tapahtumia

Tukholmassa sai ensiesityksensä avaruusaiheinen ooppera, Karl-Birger Blomdahlin säveltämä Aniara, joka perustui kirjailija Harry Martinsonin samannimiseen runoelmaan.
Kirjallinen äänilevy oli 1950-luvun uutuus. Varsinkin 1960-luvulla suuret kustannustalot julkaisivat Suomessa kymmeniä äänilevyjä, joissa luettiin eli esitettiin runoutta ja muuta kaunokirjallisuutta. Edelläkävijä oli Otava, joka aloitti oman levysarjansa 1950-luvun lopulla. Otavan ensimmäisellä kirjallisella äänilevyllä Frans Emil Sillanpää luki otteita teoksistaan. Kuusikymmenluvulla kirjallisia levyjä ilmestyi noin kymmenen vuodessa.
Julkaisuja

William S. Burroughs – Naked Lunch (suom. Alaston lounas, 1971)
Anders Cleve – Katukiviä
Richard Condon – The Manchurian Candidate (rikosromaani, suom. Mantšurian sankari, 1960; kirjaan perustuu elokuva Mantshurian kandidaatti, 1962)
Ian Fleming – 007 ja Kultasormi
Günter Grass – Die Blechtrommel (esikoisteos, suom. Peltirumpu, 1961 ja uudelleen 2009)
René Goscinny & Albert Uderzo – Asterix seikkailee (ransk. Astérix, sarjakuvan aloitusvuosi)
Paavo Haavikko – Talvipalatsi (runoja)
Robert A. Heinlein – Starship Troopers
Veikko Huovinen – Siintävät vuoret
Niilo Karhumäki – Karhunahas
Väinö Linna – Täällä Pohjantähden alla. Osa 1
Naguib Mahfouz – Awlad Haratna
Imre Nagy – Politisches Testament : A magyar nép védelmében
Mauri Sariola – Ei loitsu eikä rukous
Mika Waltari – Valtakunnan salaisuus
John Wyndham – The Outward Urge
Palkintoja

Viljo Kajava
James Blish
Pentti Saarikoski
Yrjö Kivimies
Salvatore Quasimodo
Robert Lewis Taylor
Kongasjärvi

Kongasjärvi voi tarkoittaa seuraavia maantieteellisiä kohteita:
Kongasjärvi, kylä Pudasjärvellä
Kongasjärvi, järvi Pudasjärvellä
Kongasjärvi, järvi Puolangalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kongasjärvi”, voi hakea sivunnimihaulla, laajalla sivunnimihaulla tai tekstihaulla.
Kirjallisuusvuosi 1954

Kirjallisuusvuosi 1954 käsittelee vuoden 1954 tärkeitä kirjallisuuden tapahtumia, uutisia ja julkistuksia.
Tapahtumia

Helsingin Sanomat julkaisi kriitikko Toini Havun negatiivisen arvostelun Väinö Linnan romaanista Tuntematon sotilas. Arvostelun synnyttämää kiihkeää keskustelua alettiin kutsua ”kirjalliseksi jatkosodaksi”.
Yhdysvaltalainen Ernest Hemingway sai Nobelin kirjallisuuspalkinnon, mutta ei voinut heikon terveytensä takia tulla Tukholmaan vastaanottamaan sitä.
Kustannusyhtiö Tammi aloitti Keltainen kirjasto -nimisen käännöskirjallisuuden sarjan.
Romanialainen juutalaisaktivisti ja kirjailija A. L. Zissu tuomittiin elinkautiseen vankeuteen. Hän oli yrittänyt synnyttää Romanian juutalaisten muuttoliikkeen Israeliin. Vuonna 1956 Zissu vapautettiin vankeudesta ja hänen annettiin muuttaa Israeliin.
Puolalaisesta Nowa Kultura -kirjallisuuslehdestä (1950–1963) muodostui mielipiteenvapautta vaativien piirien lehti, jota vallanpitäjät yrittivät pitää ohjauksessaan.
Kustannusyhtiö Kōdanshan julkaisema Nakayoshi-aikakauslehti alkoi ilmestyä Japanissa.
Julkaisuja

Isaac Asimov – Teräsluolat
Paul Brickhill – Lentäjäsankari Douglas Bader
Christy Brown – My Left Foot (suom. Vasen jalkani; Romaaniin perustuu elokuva Minun elämäni, 1989)
Arthur C. Clarke – Ilmojen saaret
Anne Desclos – O:n tarina
Ian Fleming – Elä ja anna toisten kuolla
William Golding – Kärpästen herra
Lauri Hyvämäki – Vaaran vuodet 1944–48
Tove Jansson – Vaarallinen juhannus
Maria Lang – Varjo vain
Väinö Linna – Tuntematon sotilas
Simo Puupponen alias Aapeli – Meidän herramme muurahaisia
Simo Puupponen alias Aapeli – Koko kaupungin Vinski
Unto Seppänen – Evakko
Frans Emil Sillanpää – Kerron ja kuvailen
John Steinbeck – Torstai on toivoa täynnä
J. R. R. Tolkien – Taru sormusten herrasta, kaksi ensimmäistä osaa (suom. vuonna 1973)
Fredric Wertham – Seduction of the Innocent
Lauri Viita – Käppyräinen
Palkintoja

P. Mustapää
Kirsi Kunnas
Ernest Hemingway
ei myönnetty
Kongen

Kongen
Kongen nähtynä etelästä Riksvei 63 -tien varrelta, Trollstigheimenistä elokuussa 2008.
| --- | --- |
Sijainti:  Møren ja Romsdalin lääni,  Norja
Vuoristo:  Romsdalsalpene, Skandit
Korkeus merenpinnasta:  1 614 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kongen on Skandeihin kuuluva vuorenhuippu Norjassa Rauman kunnassa, Isterdalen-laakson länsipuolella. Huipun korkeus merenpinnan tasosta on 1 614 metriä. Sen pohjoispuolella sijaitsee 1 544-metrinen Dronningan huippu ja eteläpuolella 1 462-metrinen Bispen. Lähellä huippua sijaitsee myös tunnettu Riksvei 63:een kuuluva Trollstigenin tieosuus.
Vuorenhuipun nimi ”Kongen” tarkoittaa suomeksi ”kuningasta”.
Kolgujevin öljyterminaali

Kolgujevin öljyterminaalin sijainti Barentsinmerellä Nenetsian Kolgujevin saaren koillispuolella
Kolgujevin öljyterminaali eli Kolgujevin saaren öljyterminaali (ven. Нефтяной терминал (в районе острова) Колгуев, Neftnoi terminal (v raione ostrova) Kolgujev, RU KYI) on Venäjän Nenetsian autonomisen piirikunnan Zapoljarnyin piirin Kolgyjevin saaren maalaiskunnassa sijaitseva, öljyn ja öljytuotteiden vientiin keskittynyt pieni vientiterminaali.
Kolgujevin saaren ensimmäinen öljykenttä löydettiin koeporauksissa vuonna 1982. Nykyisin tuotanto-oikeudet ja vientiterminaali kuuluvat Lukoil-öljykonserniin. Saaren öljykentillä tuottettu öljy jalostetaan osittain paikan päällä saarella. Vientiterminaalin varastosäiliöt sijaitsevat saarella ja terminaalin lastauspiste (putken pää) muutamia kilometrejä saaren koillispuolella Barentsinmerellä, noin 15 kilometriä öljykentästä pohjoiseen.
Öljyntuotanto ja öljytuotteiden vienti Kolgujevin saarelta on pienimuotoista. Satamaa lähempi öljykenttä on tuottanut 15 tuotantovuoden aikana kaikkiaan noin 2 miljoonaa tonnia öljyä. Viime vuosina tuotantantomäärät ovat olleet joitain kymmeniä tuhansia tonneja vuodessa.
Aiheesta muualla

Arcticneft - Tanker Loading (Kuvia tankkerista lastauspaikalla) (Arkistoitu – Internet Archive) (englanniksi) (uralsenergy.com)
Правительством Российской Федерации внесены изменения в границы морского порта Мурманск (Arkistoitu – Internet Archive) (venäjäksi) (morflot.ru)
Kookossaarten lippu

Kookossaarten lippu
Kookossaarten lippu on Kookossaarten kansallistunnus. Kookossaarten lipun pohjaväri on vihreä. Vasemmassa yläkulmassa on kultainen kiekko, jonka keskellä on palmupuu. Keskellä lippua on kultainen puolikuu. Oikeassa reunassa on Etelän risti kultaisin tähdin.
Kazlų Rūda

| Kazlų Rūda |
| --- | --- |
 vaakuna
 Kazlų Rūda
 Koordinaatit: 54°45′N, 23°30′E 
Valtio:   Liettua
Lääni:  Marijampolė
kunnallispiiri:  Kazlų Rūdan kunta
Väkiluku (2010):  6 947
 
 www.kazluruda.lt 
Infobox OKVirheellinen NIMI-arvo: 
Kazlų Rūda on lounaisessa Liettuassa, Marijampolėn läänissä sijaitseva kaupunki. Se toimii Kazlų Rūdan kunnan hallinnollisena keskuksena. Vuonna 2010 kaupungin väkiluku oli 6 947 asukasta.
Kaupungissa sijaitsee Kazlų Rūdan rautatieasema.